Aqmescitteki SİZOda ukrainalılarnı esirlikte tutalar – QUG
У сімферопольському СІЗО українців тримають у полоні – КПГ
Vaqtınca işğal etilgen Qırımnıñ Aqmescit şeerindeki 2. SİZOda bulunğan insanlarnıñ yarısını esirlikte tutalar. Olarğa qarşı cinaiy davalar açılmaylar.  Ukrinformğa tefsir etkende Qırım uquq qorçalayıcı gruppasınıñ idaresiniñ başı Olha Skrıpnık bunı añlattı. – TFH, yañı işğal etilgen topraqlarda alınğan kişilerni tutmaq içün Aqmescitte 2. SİZOnı açtı. Mezkür insanlarnıñ qısmına qarşı cinaiy davalar açmadılar, – dep Skrıpnık ayttı. O qayd etti ki, iç kimseniñ olarğa işirişi yoq, olarğa advokat bile bermeyler. – Olar iç bir uquqiy desteksiz qalalar. Çünki cinaiy dava olmasa, advokat bermek içün sebep olmaz. Belli ki, bu insanlarnı er kesten gizli tutalar. Olarnen ne yapqanlarını kimse ögrenmemesi içün, – dep Skrıpnık qayd etti. Uquq qorçalayıcı qoştı ki, işğalcilerniñ Herson ve Zaporijjâ vilâyetleriniñ vaqtınca işğal etilgen topraqlarında qanunsız olaraq tutqanları kişiler, işkence qurbanları olalar. – Birinciden yañı işğal etilgen topraqlarda rus ordusı ya da rus gvardiyası olarnı azaplaylar. Bundan soñ qırım SİZOğa ketirip, TFHçiler, tutulğanlarnıñ qabaatını itiraf etmeleri içün, olarnı azaplaylar. Bu er keske ait: em advokatlarnen, em de advokatsız kişiler, – dep aktsent yaptı. Skrıpnık qayd etti ki, berilgen advokatlar, işkencelerni gizlegen ve sahte davalarda insanlarnı qabaatlarını itiraf etmege mecbur etken TFHniñ vekilleridir. Onıñ sözlerine köre, tek bazı davalarda mustaqil advokat almağa becere.   Bundan ğayrı, vaqtınca işğal etilgen Aqmescitniñ 1. taqiqatçı müstemlekesinde tecavuzcılar esirlerni rus ordusı terkibinde Ukrainağa qarşı cenkleşmege mecbur eteler. – Tasdıqlanğan malümatımızğa köre, Aqmescit şeeriniñ 1. taqiqatçı müstemlekesinde tecavuzcılar, cinaiy maddeler içün tutulğan esirlerni rus ordusı terkibinde Ukrainağa qarşı cenkleşmege mecbur eteler, – dep Skrıpnık ayttı. Onıñ sözlerine köre, cinayetler sebebinden maküm etilgen kişilerni cenkleşmege mecbur etüv ceryanı Rusiyede tarqatılğandır. Ayrıca bu, şiddetli rejimli müstemlekede ciddiy cinayetler içün ceza alğan kişilerge aittir. Aynı zamanda Skrıpnık bildirdi ki, şu anda işğalcilerniñ siyasiy mabüslerni Rfnıñ Ukrainağa qarşı cenkine ketmege mecbur etmeleri (Rustem Osmanovnıñ vaziyeti kibi) tarqatılğan degil, istisnadır.
У СІЗО №2 м. Сімферополь тимчасово окупованого Криму частину людей утримують у полоні, стосовно них навіть не відкривають кримінальних справ. Про це у коментарі Укрінформу розповіла голова правління Кримської правозахисної групи Ольга Скрипник. – ФСБ відкрила СІЗО №2 в Сімферополі для утримання викрадених на новоокупованих територіях. Стосовно частини цих людей навіть не відкриті кримінальні справи. Серед них – учасники АТО, військові. Фактично, вони перебувають у полоні, – сказала Скрипник. Вона зауважила, що до них ніхто не має доступу, їм не надають навіть адвоката. – Вони опиняються без жодної правової підтримки. Адже виходить, якщо немає кримінальної справи, то формально немає підстав для надання адвоката. Очевидно, цих людей ховають від усіх, щоб не було відомо, що з ними робили, – зауважила Скрипник. Правозахисниця додала, що всі, кого окупанти незаконно затримують на тимчасово окупованих територіях Херсонщини та Запоріжжя, стають жертвами тортур. – Спочатку їх катують російські військові або росгвардія на новоокупованих територіях. Потім перевозять до кримського СІЗО, де катують фсбшники, щоб вони визнали провину. Це стосується усіх: і хто має адвоката, і хто його не має, – акцентувала вона. Скрипник зазначила, що призначені адвокати є представниками фсб, які покривають тортури, вмовляють людей визнати вину у сфабрикованих справах. За її словами, далеко не у всіх справах вдається домогтися участі незалежного адвоката. Крім того, у виправній колонії №1 тимчасово окупованого Сімферополя загарбники вербують в’язнів, аби вони в складі росармії воювали проти України. – Маємо підтверджену інформацію, що у виправній колонії №1 у Сімферополі загарбники вербують для участі у війні росії проти України в’язнів, які сидять за кримінальними статтями, – зазначила Скрипник. За її словами, практика вербування людей, засуджених за кримінальні злочини, поширена у Росії. Особливо це застосовується щодо в’язнів, які відбувають покарання за тяжкі кримінальні злочини у колоніях суворого режиму. У той же час Скрипник зауважила, що вербування окупантами політичних в’язнів на війну РФ проти України, як у випадку із Рустемом Османовим, наразі є швидше винятком, аніж поширеною практикою.